Jy moet bo-gemiddelde konsentrasievermoë en senuwees van staal hê om 'n kampioenskut te wees. By die Hoërskool Ben Vorster kan jy hierdie vaardighede aanleer waarby jy jou hele lewe lank sal baatvind. Skyfskietgewere gebruik saamgeperste lug, nie lewendige ammunisie nie, maar ons skuts word nogtans geleer om die beginsels van wapenveiligheid streng toe te pas. Die afrigter is ten tye van oefening te alle tye teenwoordig. Ons skyfskietbaan is elke weeksmiddag oop vir oefening.
Die Vossie skuts presteer jaarliks uitstekend op provinsiale en nasionale vlak. In 2015 het ons 22 Limpopo skuts opgelewer waarvan 13 skuts gekwalifiseer het vir die Suid-Afrikaanse kampioenskappe. Vier het hulle SA-kleure verwerf en saam met die SA-skolespan na Engeland getoer.
Me Anél Griesel, eertydse afrigter van die nasionale skolespan.
Die skool se skyfskietklub skiet onder die 'International Shooting Standard Federation'. Dit beteken dat ons skuts by die Olimpiese spele kan gaan skiet indien hulle daarvoor kwalifiseer.
Die skool is ook geaffilieer by die Suid-Afrikaanse Skole Skutters organisasie.
'n Binnenshuise skyfskietbaan met agt bane en MPR & CZ-luggewere word gebruik. Slegs platpunt ammunisie word toegelaat.